อาการเหมือนต่อมน้ำเหลืองอักเสบอ่ะค่ะ คือตอนนี้หนูอายุ15ปี อาการคือ คลำๆตามต่อมน้ำเหลืองแล้วเจอที่ขาหนีบกับคอค่ะ คือตุ่มเล็กมากค่ะประมาณแค่1ซม. อาการคือเคยเหงื่อออกตอนกลางคืน2-3วันแล้วก็หายไปค่ะ แล้วก็ปวดหัวตอนเย็นๆค่ะแล้วก็หายเป็นบ่อยมากค่ะ และตรงคอเหมือนมีสเลดตลอดเวลาค่ะ รำคาญมากเลย คือหนูอยากจะถามคุณว่า อาการอย่างนี้อันตรายไหมคะ แล้วหนูควรทำอย่างไรดีหนูเครียดมากๆเลย ขอบล่วงหน้ามากๆค่ะ
สวัสดีค่ะ อาการคลำได้ก้อนดังที่กล่าวมาอาจมีสาเหตุจาก-ต่อมน้ำเหลืองโตที่ขาหนีบและคอที่เกิดตามหลังการอักเสบ เช่นเป็นโรคติดเชื้อบริเวณอวัยวะเพศหรือในอุ้งเชิงกรานหรือในทางเดินปัสสาวะ กดแล้วเจ็บ อาจพบก้อนเดียวหรือหลายก้อนก็ได้ ถ้ารักษาอาการติดเชื้อหาย ต่อมน้ำเหลืองจะค่อยๆยุบไปเอง นึกถึงภาวะนี้มากที่สุดเพราะพบได้บ่อยค่ะ-ต่อมน้ำเหลืองโตจากสาเหตุอื่นเช่นเป็นมะเร็งต่อมน้ำเหลือง หรือมะเร็งในช่องท้องหรืออุ้งเชิงกรานแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง เลือดออกผิดปกติจากช่องคลอด-.เนื้องอกไขมัน (lipoma) ซึ่งไม่ใช่เนื้อร้าย อาจจะโตช้าๆ ไม่มีอันตรายอะไร แต่ถ้าอยากเอาออกก็สามารถทำได้ค่ะ ปรึกษาศัลยแพทย์-ถุงน้ำในต่อมไขมันอุดตัน จะเป็นก้อนกลมกลิ้งไปมาได้ตื้นๆที่ชั้นใต้ผิวหนัง อาจพบรูเปิดที่ก้อนแล้วมีไขมันไหลออกมา ไม่ใช่มะเร็ง แต่ควรรักษาให้หาย เพราะถ้าปล่อยไว้อาจอักเสบและติดเชื้อตามมาได้จากอาการเบื้องต้น หากเป็นขนาดเล็กร่วมกับมีการติดเชื้อที่คออยู่ด้วย อาจจะเกี่ยวกับต่อมน้ำเหลืองโตตามหลังการอักเสบได้มากที่สุดการดูแลตัวเองเบื้องต้นไม่ไปกดก้อนบ่อยๆ ถ้ามีอะไรไหลออกมา ไม่ควรไปบีบซ้ำ รักษาความสะอาดผิวหนังได้ตามปกติ และสังเกตอาการว่าก้อนค่อยๆยุบลงหรือไม่ แล้วมีความผิดปกติของระบบอื่นๆเช่นไอมาก ไอเรื้อรัง ไอมีเลือดปน เลือดออกจากช่องคลอด ตุ่มหนองที่อวัยวะเพศ มีตกขาวมาก มีไข้ ถ้ามีอาการเหล่านี้แนะนำให้รีบไปพบแพทย์ค่ะ